**4 А клас** **Домашна работа – 28 учебна седм.**

***Литература***

* Моля, прочетете стихотворението **„Мечти“** от *Виктор Самуилов* на **стр. 94** от ***Читанката***. Желателно е новият урок да се прочете достатъчно пъти, за да стане гладко.
* Моля, отговорете на въпросите писмено чрез пълни изречения в тетрадката с широки редове:
* **Каква е Вашата мечтана професия?**
* Моля, практикувайте **наизуст** стихотворението **„Отечество любезно“** от *Иван Вазов*. **Моля, пазете листите – не ги мачкайте, драскайте и късайте!** Ще го добавя и тук (на следващата страница) за тези, които са отсъствали. Децата ще го рецитират на тържеството в края на учебната година. **Нека листът със стихотворението да се носи всеки час!**

*****Отечество любезно***

Отечество любезно, как хубаво си ти!

Как чудно се синее небето ти безкрайно!

Как твоите картини меняват се омайно!

При всеки поглед новий, по-нови красоти:

тук весели долини, там планини гиганти,

земя пълна с цвете, небето – със брилянти…

Отечество любезно, как хубаво си ти!

Коя земя от теб е по-пъстра, по-богата?

Ти сбираш в едно всички блага и дарове:

хляб, свила, рози, нектар, цветя и плодове,

на изтока – светлика, на юга – аромата.

Горите ти са пълни с хармония и хлад,

долините – с трендафил, гърдите – с благодат!

Коя земя от теб е по-пъстра, по-богата?

 Иван Вазов

***Песни***

* Моля, практикувайте песните **„Облаче ле, бяло“** и **„Песен за приятелството“:**

<https://www.youtube.com/watch?v=-croxYHWH7Y>

<https://www.youtube.com/watch?v=SddkMub_PaA>

Ще ги пеем в края на учебната година.

***Български език***

Да си припомним, че **определителният член при членуване на числителните имена зависи от рода и числото на числителното име:**

* **Числително име (числ. име) в мъжки род (м.р.), единствено число (ед.ч.):**
* Когато **Е подлог** / определя подлога в изречението (върши действието и може да се замести с „той“), членуваме с **пълен определителен член „-ят“**
* Когато **НЕ е подлог** (НЕ върши действието, НЕ може да се замести с „той“), членуваме с **кратък определителен член „-я“.**

Първи -> Първи**я**

* **Числ. име в женски род (ж.р.), ед.ч. членуваме с „-та“**
* **Числ. Име в среден род (ср.р.), ед.ч. членуваме с „-то“**
* **Числ. Име в множествено число (мн.ч.) членуваме с „-те“**
* **Числителни бройни имена (числ. бр. и.), завършващи на „-т“ – удвоява се „-тт-„**

Пе**т** - пе**тт**е

|  |  |  |  |
| --- | --- | --- | --- |
| **Единствено число (ед.ч.)** |  | **Числително бройно име (числ. бр. име)** | **Числително редно име (числ. ред. име)** |
| **Мъжки род (м.р.)** | Един + **я/ят** | Първи + **я/ят** |
| **Женски род (ж.р.)** | Една + **та** | Първа + **та** |
| **Среден род (ср.р.)** | Едно + **то** | Първо + **то** |
| **Множествено число (мн.ч.)** | Едни + **те** | Първи + **те** |

* Моля, направете **упражнения 4, 5 и 7** на **стр. 60-61.**

***Човекът и Обществото***

**Втори срок - история**

* Моля, прочетете урока на тема **„Българското общество по пътя към обединена Европа“** на **стр. 62-63** по ***Човекът и Обществото****.* Моля, отговорете на въпросите, като запишете отговорите в тетрадката с широки редове, използвайки пълни изречения:
1. **Какво се е случило през 1957г.?**
2. **Кога е възстановено демократичното управление в България?**
3. **На коя дата България става член на ЕС (Европейския Съюз)?**
* ***Творческа задача: Ръчно изработено табло на тема (моля, изберете ЕДНА от темите)***
* ***Тема 1: „Български признати личности в културата и/или изкуството –*** певци, музиканти, писатели, артисти, художници и др. (пример: Райна Кабаиванска (оперна певица), Валя Балканска (народна певица), Владимир Димитров-Майстора (художник) и други).
* ***Тема 2: „Български признати личности в историята –*** ханове, князе, царе, будители и други (пример: хан Аспарух, княз Борис Първи, цар Симеон Първи и др.)
* ***Тема 3: Български признати личности в науката –*** образование, физика, химия, биология, медицина и др. (пример: Джон Атанасов – изобретил компютъра, Асен Йорданов – изобретил първият български самолет и телефонният секретар и др.)
* ***Тема 4: Български признати личности или отбор в спорта –*** лека атлетика, стрелба, футбол и др. (пример: Стефка Костадинова – световен рекорд по скок на височина, Златните момичета на Нешка Робева – отбор по художествена гимнастика и др.)

Тази седмица задачата е по-различна и по-творческа. Ще ви трябва (бял) картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за **български признати личности в областта на културата, изкуството, историята, науката ИЛИ спорта.** Запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете снимки/картини на главните герои - принтирайте от интернет, или дори може да нарисувате образите им, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

Срокът за изпълнение на задачата е **до 24-ти май** **(моля, постарайте се да не е в последния момент).**

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Избройте известни български личности в областта на културата, изкуството, историята, науката ИЛИ спорта.**
2. **Изберете ЕДНА личност и опишете нейната биография и постижения.**
* **Кога и къде е родена?**
* **Образование и детство**
* **Какви постижения бележи в избраната от вас област?**